Frá skóla í Texas árið 2016 eftir að tilkynning barst um árásarmann . Lögregluþjónn skaut annann í fótinn . Vísir / AP Slysaskot lögregluþjóna og starfsmanna annarra öryggisstofnanna Bandaríkjanna eru tíð . Á undanförnum árum hafa hundruð lögregluþjóna , grunaðra glæpamanna og almennra borgara slasast og jafnvel dáið í slysaskotum . Sérfræðingar segja lögregluþjóna ekki fá næga þjálfun í meðferð skotvopna og þá sérstaklega ekki í erfiðum og hættulegum aðstæðum . Lögregluþjónar eru yfirleitt bestir í meðferð skotvopna skömmu eftir að þeir útskrifast úr lögregluskóla . Eftir það þurfa þeir að standast próf einu sinni til tvisvar sinnum á ári , sem felst í því að þeir þurfa að sýna lágmarksgetu varðandi hitni . Engar opinberar reglur eru til staðar og sömuleiðis fylgist enginn stofnun með slysaskotum lögregluþjóna . Blaðamann AP fréttaveitunnar hafa að undanförnu farið yfir opinber gögn og fréttir og fundu minnst 1.422 slysaskot lögregluþjóna frá 2012 sem snúa að starfsmönnum 258 löggæsluembætta . Minnst 21 hefur dáið vegna slysaskota lögregluþjóna . Minnst 134 lögregluþjónar særðu sjálfa sig og 45 særðu aðra lögregluþjóna . Þá hafa lögregluþjónar minnst 34 sinnum skotið vegfaranda og 19 sinnum skotið grunaða glæpamenn . Þá virðist sem slysaskot eigi sér stað hjá embættum af öllum stærðum og gerðum . Embætti fógeta Los Angeles tilkynnti til dæmis 140 slysaskot á milli 2012 og 2018 . Lögreglan í New York tilkynnti 100 á sama tímabili . Þá tilkynnti lögregla Jackson sýslu í Mississippi 93 slysaskot á tímabilinu . Eitt atvik gerðist þann 6. janúar 2015 . Lögregluþjónar voru kallaðir til heimilis í Iowa vegna heimiliserja . Þar fundu þeir þau Gabe og Autumn Steele . Þau rifust og var Autumn að reyna að ná syni þeirra úr faðmi Gabe þegar lögregluþjónninn Jesse Hill gekk upp að þeim . Hundur þeirra hjóna hljóp þá að Hill sem rann til og skaut tveimur skotum . Annað skotið hæfði hundinn og hitt hæfði Autumn , sem dó . Saksóknarar ákváðu að ákæra Hill ekki vegna banaskotsins . Gabe Steele segir að Hill hefði átt að vera refsað . Enginn hafi svo mikið sem beðið fjölskylduna afsökunar vegna dauða Autumn . Hér má sjá yfirlit yfir niðurstöður blaðamanna AP . Sérfræðingurinn Doug Tangen segir lang flest slysaskot vera mannleg mistök og vegna vanrækslu . Lögregluþjónar sem um ræðir hafi ekki fylgt fjórum reglum grunnöryggis þegar kemur að skotvopnum . Þær eru ; að gera ráð fyrir að allar byssur séu hlaðnar , að beina hlaupinu ávallt í örugga átt , að halda fingrinum af gikknum og vera viss um skotmark þitt og hvað er handan við það . „ Byssur skjóta ekki sjálfar , “ segir Tangen . Aðrir sérfræðingar segja nauðsynlegt að endurskoða þjálfun lögregluþjóna í Bandaríkjunum . Fyrsta skrefið sé að fjölga æfingum og þá sérstaklega eftir að lögregluþjónar útskrifast . Þá þurfi sérstaklega að bæta þjálfun varðandi stressandi aðstæður . Hér má heyra Tangen fara yfir reglurnar fjórar . Þetta er myndband frá september 2016 þar sem lögregluþjónar og aðrir voru að bregðast við tilkynningu um árásarmann í skóla í Texas . Jon Dangle varð fyrir slysaskoti eftir að Douglas Mullens skaut óvart úr byssu sinni og hæfði Dangle í fótinn . Mullens sést bera skjöld inn ganginn og skotið hleypur af þegar hann var að laga skjöldinn til . Hér er myndband af atviki þar sem lögregluþjónninn Lonnie Soppeland skaut Matthew Hovland-Knase fyrir slysni . Soppeland hafði veitt Hovland-Knase eftirför um nokkuð skeið . Þegar hann stoppaði að endingu steig lögregluþjónninn úr bíl sínum , tók byssuna upp og miðaði á Hovland-Knase . Fyrir mistök hleypti hann af skoti sem hæfði Hovland-Knase í handlegginn . Á myndbandinu má heyra Hovland-Knase segja : „ Þú skaust mig virkilega ! “ Þá svarar Soppeland : „ Það var ekki viljandi . Ég get sagt þér það . “ Soppeland segir uppsafnað adrenalín vegna eftirfararinnar hafa haft áhrif á sig og komið niður á skynfærum hans . Honum var ekki refsað vegna atviksins . Að endingu má svo sjá atvikið þar sem Atumn Steele varð fyrir skoti .